Diari Oficial de la Generalitat Valenciana


Sumari del DOGV 1478, del 06-02-1991 (1991/800691)

ORDRE de 2 de gener de 1991, de la Conselleria de Cultura, Educació i Ciència, per la qual es convoca un Programa de Formació Permanent en Educació per a la Salut i Educació del Consumidor, dirigit a centres educatius de nivells no universitaris.
------------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1991/01/02/(4)/dof/vci/html**

### Dades del document

Número de DOGV
:   1478

Data del DOGV
:   06-02-1991

Secció del DOGV
:   DISPOSICIONS GENERALS

Número del document
:   1991/800691


Data del document
:   02-01-1991

Organisme emissor
:   Conselleria de Cultura, Educació i Ciència

Tipus de document
:   Ordre

Ordre de 2 de gener de 1991, de la Conselleria de Cultura, Educació i Ciència, per la qual es convoca un programa de formació permanent en educació per a la salut i educació del consumidor, dirigit a centres educatius de nivells no universitaris.  
La Conselleria de Cultura, Educació i Ciència considera de vital importància que el professorat puga realitzar la pràctica docent a través de propostes curriculars obertes i flexibles que deixen un ampli marge d?acció als professionals de l?ensenyament i als centres escolars.  
En aquesta línia, cal afavorir programes que, per la novetat en el plantejament metodològic, el caràcter innovador dels continguts i la temàtica que presenten oferesquen, a aquests professionals de l?ensenyament i als centres escolars, experiències i línies de treball noves que, malgrat ser indispensables en la societat, no s'han inserit encara en el currículum escolar, com és el cas de l?Educació per a la Salut i l?Educació del Consumidor.  
Per tot això, i fent ús de les competències que m'atribueix l'article 15 del Decret 95/1987, de 17 d?agost, del Consell de la Generalitat Valenciana, i amb la col·laboració de la Conselleria de Sanitat i Consum,  
ORDENE  
Primer Convocatòria  
Convocar un programa de formació permanent en Educació per a la Salut i Educació del Consumidor, destinat a centres educatius públics i privats concertats, de nivells no universitaris de la Comunitat Valenciana.  
Segon. Finançament  
El finançament d'aquest programa anirà a càrrec del capítol II i de la línia pressupostària corresponent al capítol IV del pressupost de 1991.  
Tercer. Organització  
La Direcció General d'Ordenació i Innovació Educativa serà l?encarregada de la realització de les diferents fases del programa de formació i designarà les persones responsables de la direcció, la coordinació i les tutories d?aquest programa.  
Quart. Objectius  
Són objectius prioritaris d'aquest programa:  
1. La formació del professorat dels centres participants.  
2. El foment del treball conjunt entre la comunitat escolar i les institucions de la localitat o àrea amb competències en sanitat i consum.  
Cinquè. Estructura  
Aquest programa s'estructurarà de la manera següent:  
Fase A: realització de tres mòduls de deu hores de durada cadascun, que tindrà lloc fora de l?horari de classe durant el curs escolar 1990-91.   
En aquesta fase es procedirà a la discussió i fonamentació de propostes didàctiques de l?Educació per a la Salut i Educació del Consumidor.  
Fase B: Jornades d'Educació per a la Salut i Educació del Consumidor.  
Aquestes seran de caràcter intensiu, amb una durada de quaranta hores, i es realitzaran al mes de juny. En aquesta Fase es procedirà a l?intercanvi d'experiències, projectes i materials, i s'hi realitzaran tallers d?aplicació didàctica amb la seua discussió i avaluació.  
Sisé. Participants  
Es convoquen 90 places, de les quals 84 són d'oferta pública i 6 de lliure designació per l'administració.  
La distribució de places per províncies serà la següent:  
Alacant: 28 places  
Castelló: 28 places  
València: 28 places  
El professorat participant haurà de complir aquests requisits:  
- Estar en situació; de funcionari actiu, per al professorat de centres públics.  
- Tenir un contracte indefinit, per al professorat de centres privats concertats.  
- Ser proposat pel consell escolar del centre com a coordinador o coordinadora de les activitats d'Educació per a la Salut i Educació del Consumidor, en ambdós casos.  
Seté. Condicions de participació  
Les condicions de participació seran les següents:  
a) La matrícula i l'assistència seran gratuïtes.  
b) Durant les fases A i B, es pagaran les despeses de desplaçament - valorades segons l?import dels bitllets en serveis públics - del lloc de residència a la ciutat on s'imparteix el curs i viceversa als participants que visquen i treballen fora del lloc on es realitzen les activitats de formació, en un radi superior a 20 Km.  
Els professors que hagen de viatjar amb un vehicle particular, hauran de sol·licitar l'autorització prèvia al Servei de Formació del Professorat, de la Direcció General d'Ordenació i Innovació Educativa, perquè els puguen les despeses dels desplaçaments.  
c) Durant la realització de la fase B se sufragaran les despeses d'allotjament i manutenció al professorat que acredite dificultats diàries de desplaçament.  
d) El professorat participant quedarà obligat a assistir a la totalitat de les activitats programades.  
Vuité. Criteris de selecció  
Els centres públics i privats concertats que concórreguen a aquesta convocatòria seran seleccionats d'acord amb els criteris següents, per ordre de prioritat:  
1. Centres incorporats al programa d'Educació per a la Salut i/o Educació del Consumidor en els cursos 88-89, 89-90 i 90-91.  
2. Centres que realitzen alguna activitat sobre l?Educació per a la Salut i/o Educació del Consumidor i que no s'han incorporat a aquests programes.  
3. Centres d?experimentació de la reforma del sistema educatiu.  
4. La resta de centres que ho sol·liciten.  
Nové. Documentació  
Les sol·licituds es faran mitjançant una instància del centre dirigida al, Director General d'Ordenació i Innovació Educativa, i s'hi adjuntaran els documents següents:  
1. Fotocòpia de l'acta del consell escolar per la qual el centre acorda participar en aquesta convocatòria, i en la qual conste la seua acceptació expressa d'acomplir les condicions exigides en aquesta ordre; i la designació del professor o la professora responsable de la coordinació del programa.  
2. Còpia del programa en Educació per a la Salut o Educació del Consumidor, si n'hi ha.  
En aquest programa caldrà detallar l?estructura organitzativa (espais, temps, recursos ... ) que té el centre per a realitzar-lo. Si no en té, el centre presentarà el compromís de fer-lo.  
3. Documentació acreditativa que el centre compleix algun dels criteris que es consideren prioritaris per a participar en el programa i que es detallen en el punt vuité.  
4. Tota altra documentació que el centre considere d'interés.  
Deu. Termini i lloc de presentació de les documentacions  
El termini de presentació de sol·licituds serà de vint dies hàbils a partir de la data de publicació en el Diari Oficial de la Generalitat Valenciana d?aquesta Ordre.  
Les sol·licituds es podran presentar als Serveis Territorials de Cultura i Educació, als centres de professors o per qualsevol dels mitjans que estableix l'article 66 de la Llei de procediment administratiu.  
Us sol·licituds s'hauran d?ajustar al model d'instància que s'adjunta com a annex a aquesta Ordre.  
Onze. Comissió de selecció  
Es crearà una Comissió seleccionadora, encarregada de l?estudi de les instàncies, de l?elaboració de la relació de seleccionats, de la resolució de reclamacions a aquesta relació i d'elevar al director general d'Ordenació i Innovació Educativa la proposta dels seleccionats definitius.  
Aquesta Comissió estarà presidida pel director general d'Ordenació i Innovació Educativa, o la persona en qui delegue, i composta per:  
- Un representant de la Direcció General de Promoció de la Salut, designat pel director general corresponent.  
- Un representant de la Direcció General de Consum, designat per la directora general corresponent.  
- Un representant de la Direcció General de Centres i Promoció Educativa, a proposta del director general corresponent.  
- Un representant del Programa d'Innovació i Reformes Experimentals, a proposta del director general d'Ordenació i Innovació Educativa.  
- El director d?aquest Programa d'Educació per a la Salut i Educació del Consumidor, o la persona en qui delegue.  
- Un director o una directora de centres de professors, a proposta del director general d'Ordenació i Innovació Educativa.  
Actuarà com a secretari o secretària de la Comissió, amb veu però sense vot, un funcionari de la Direcció General d'Ordenació i Innovació Educativa, designat pel director general.  
A les reunions de la Comissió podran assistir, amb veu però sense vot, representants dels sindicats que formen part de la Mesa Sindical Sectorial d'Educació.  
Dotze. Exposició pública de les llistes de seleccionats i reclamacions  
La relació de seleccionats es farà pública al tauler d?anuncis de la Conselleria de Cultura, Educació i Ciència, als centres de professors i als Serveis Territorials de Cultura i Educació, i hi haurà un termini de set dies per a reclamar davant la Comissió seleccionadora.  
Les reclamacions seran trameses directament a la Direcció General d'Ordenació i Innovació Educativa (av. de Campanar, 32, 46409 València).  
Una vegada estudiades les reclamacions per la Comissió seleccionadora, el director general d'Ordenació i Innovació Educativa resoldrà i farà pública la llista definitiva de centres admesos i n?assabentarà els interessats, els Serveis Territorials de Cultura i Educació i els centres de professors.  
Tretze. Retirada de documentació  
La documentació presentada pels centres sol·licitants es podrà retirar del Servei de Formació del Professorat, de la Direcció General d'Ordenació i Innovació Educativa, durant els dos mesos següents a la publicació de la resolució definitiva en el Diari Oficial de la Generalitat Valenciana, directament o per mitjà d'una persona degudament autoritzada pel centre docent. Transcorregut aquest terminí de temps, es perdrà tot dret sobre aquesta.  
València, 2 de gener de 1991. - El Conseller de Cultura, Educació i Ciència: Antoni Escarré Esteve.  
ANNEX  
Instància de sol·licitud  
A) Dades del centre:  
Tipus de centre: Públic Privat concertat   
Nom del centre:   
Adreça CP   
Localitat Província   
Telèfon   
B) Dades personals i professionals del professor o la professora  
Nom i cognoms   
Adreça CP   
Localitat Província   
DNI Telèfon   
Especialitat   
Assignatura o àrea que imparteix   
Cicle que imparteix   
Lloc de realització   
 , de de 1991.  
 Vist i plau  
 La Direcció del centre El sol·licitant  
IL·LM. SR. DIRECTOR GENERAL D?ORDENACIÓ I INNOVACIÓ EDUCATIVA


Còpia Permalink ELI